**GUVERNUL**

**HOTĂRÂRE** Nr. \_\_\_\_\_\_\_din\_\_\_\_\_\_\_

**pentru** **modificarea Regulamentului**

**privind desfășurarea licitațiilor pentru oferirea**

**statutului de producător eligibil mare, aprobat prin**

**Hotărârea Guvernului**

**nr. 690/2018**

În temeiul art. 10 lit. k) din Legea nr. 10/2016 privind promovarea utilizării energiei din surse regenerabile (Monitorul Oficial al Republicii Moldova, 2016, nr.69-77, art.117), cu modificările ulterioare,

**Guvernul HOTĂRĂȘTE:**

**1.** Regulamentul privind desfășurarea licitațiilor pentru oferirea statutului de producător eligibil mare aprobat prin Hotărârea Guvernului nr. 690/2018 (Monitorul Oficial al Republicii Moldova, 2024, nr. 226–228, art. 443), cu modificările ulterioare, se modifică după cum urmează:

**1.1.** punctul 1 va avea următorul cuprins:

„1. Regulamentul privind desfășurarea licitațiilor pentru oferirea statutului de producător eligibil mare (în continuare – Regulament) are ca scop stabilirea unor proceduri, condiții și criterii obiective, transparente şi nediscriminatorii, ce urmează a fi aplicate la organizarea licitațiilor desfășurate în contextul implementării schemei de sprijin privind oferirea statutului de producător eligibil mare, prin intermediul licitațiilor, atât centralelor electrice care utilizează surse regenerabile de energie (în continuare –SRE) cu o putere instalată mai mare decât limita de capacitate, cât și centralelor electrice din SRE dotate cu instalații de stocare a energiei electrice, care depășesc aceeași limită de capacitate.

**1.2** punctul 2 lit. b) se abrogă.

**1.3** la punctul 3:

**1.3.1** prima propoziție va avea următorul cuprins:

„**3**. În sensul prezentului Regulament, se aplică noțiunile definite în Legea nr. 10/2016 privind promovarea utilizării energiei din surse regenerabile şi în Legea nr. 164/2025 cu privire la energia electrică, precum şi noțiunile definite după cum urmează:”

**1.3.2** se completează cu următoarea noțiune:

„*abateri materiale -* abateri altele decât cele nemateriale cu referire la caracteristicile cheie ale proiectului sau la alți parametri fundamentali ai ofertei, care afectează natura ofertei sau modifică caracteristicile sale esențiale, făcând-o astfel neconformă cu cerințele prezentului Regulament sau cu documentația de licitație. Abaterile materiale includ, dar nu se limitează la: orice deficiență sau absență a documentației necesare pentru a stabili eligibilitatea investitorului sau criteriile de calificare, lipsa dovezilor legale, astfel cum se prevede la punctul 62.

**1.3.3** noțiunea de „cerințe tehnice” va avea următorul cuprins:

„*cerințe tehnice* – set de cerințe stabilite pentru tehnologia de producere a energiei electrice și pentru echipamentele centralelor electrice pentru producerea de energie electrică din SRE și, după caz, a instalațiilor de stocare a energiei electrice , care se indică în documentația de licitație și care trebuie să fie respectate de către investitor”;

**1.3.4** la noțiunea „*criterii de admisibilitate*”, textul „la pct. 42 subpct.1) și” se exclude.

**1.3.5** noțiunea de „construcție a centralei electrice pentru producerea de energie electrică din SRE” va avea următorul cuprins:

„*construcție a centralei electrice pentru producerea de energie electrică din SRE*– dezvoltarea de către investitor a unei noi capacități de producere a energiei electrice, prin:

1. construcția unei centrale electrice noi pentru producerea de energie electrică din SRE, care poate include, după caz, obligația instalării unei instalații de stocare a energiei electrice, sau
2. creșterea capacității unei centrale electrice existente pentru producerea de energie electrică din SRE.”;

**1.3.6** Noțiunea „foaie de parcurs” va avea următorul cuprins:

„*foaie de parcurs –* document de asumare din partea investitorului a obligației de obținere, în baza unui plan de acțiuni conform cerințelor stabilite în documentația de licitație, a actelor necesare dezvoltării, construcției și exploatării centralei electrice pentru producerea de energie electrică din SRE sau, după caz, a centralei electrice pentru producerea de energie electrică din SRE care are o instalație de stocare a energiei electrice, în lipsa unui sau a mai multor acte indicate în documentația de licitație la etapa depunerii ofertei.”;

**1.3.7** Noțiunea de „impediment care justifică neexecutarea obligației” va avea următorul cuprins:

„*impediment care justifică neexecutarea obligației*– un eveniment excepțional și imprevizibil, a cărui survenire nu a putut fi prevăzută și evitată sau înlăturată de către investitor, iar consecințele acestuia fac imposibilă construcția și punerea în funcțiune a centralei electrice în termenul stabilit în Hotărârea Guvernului cu privire la oferirea statutului de producător eligibil mare.”;

**1.3.8** Noțiunea de „investitor” va avea următorul cuprins:

*„investitor*– persoană fizică sau juridică, care poate participa individual sau în consorțiu cu alte persoane, în sensul prezentului Regulament, care solicită să i se ofere statutul de producător eligibil mare în procesul de licitație”;

**1.3.9** Noțiunea de „observator” va avea următorul cuprins:

„*observator* – statut conferit persoanelor selectate din lista candidaților pentru reprezentantul societății civile, însă care nu au fost aleși ca membri ai Comisiei de licitații, sau persoana delegată de Delegația Uniunii Europene în Republica Moldova, dar care și-au dat consimțământul să participe în calitate de observatori pe lângă Comisia de licitații”.

**1.4** La punctul 4:

**1.4.1** subpct. 1) va avea următorul cuprins:

„**1)** promovarea dezvoltării durabile a economiei naționale prin încurajarea producerii și stocării de energie electrică din SRE şi asigurarea funcționării sigure, fiabile şi eficiente a sistemului electroenergetic”.

**1.5** La punctul 16:

**1.5.1** la subpct. 11) cuvintele „câștigătorilor licitației” se va substitui cu cuvintele „ofertelor câștigătoare”;

**1.5.2** subpct. 13) va avea următorul cuprins:

„**13)** după publicarea în Monitorul Oficial al Republicii Moldova a Hotărârii Guvernului privind oferirea statutului de producător eligibil mare, întocmește dosarele licitațiilor organizate și le transmite pentru păstrare Ministerului Energiei pentru un termen de 5 ani.

**1.6** Punctul 17 se completează cu subpct. 7) cu următorul cuprins:

„**7)** transparența în procesul decizional”.

**1.7** Punctul 19 va avea următorul cuprins:

„**19.**În cazul în care pentru clarificarea unor aspecte referitoare la licitație sunt necesare explicații suplimentare, Comisia de licitații este în drept să solicite de la investitor prezentarea în scris a explicațiilor respective, iar acest fapt se consemnează în procesul-verbal în funcție de momentul în care au fost solicitate informațiile respective. Scopul solicitării explicațiilor/documentelor suplimentare constă în confirmarea veridicității datelor inițial prezentate în ofertă. Termenul-limită de prezentare a informațiilor solicitate de către Comisia de licitații nu poate fi mai mic de 3 zile lucrătoare sau depăși 7 zile lucrătoare”.

**1.8** Punctul 20, se completează cu subpct. 6) cu următorul cuprins:

„**6)** Ședința de deschidere a cererilor și examinarea admisbilității investitorilor și ședința de deschidere și examinare a ofertelor financiare sunt deschise și publice investitorilor.”

**1.9** La punctul 22, după sintagma „prin asociere” se completează cu cuvintele „în consorțiu”.

**1.10** Punctul 24 va avea următorul cuprins:

„**24.**Investitorii pot încheia un acord de asociere în consorțiu pentru a participa la licitație și pentru a depune ofertele. În acest caz, investitorii asociați în consorțiu se consideră ca un singur investitor, iar în ofertă se indică, reprezentantul împuternicit al consorțiului cu care se comunică în cadrul procesului de licitație precum și persoana juridică desemnată prin acordul de consorțiu pentru semnarea ulterioară a contractului reglementat pentru achiziționarea energiei electrice din surse regenerabile.”

**1.11** Punctul 29 se abrogă.

**1.12** Punctul 30se completează cu subpct. 21)cu următorul cuprins:

„**21)** depunerea cererilor de clarificare și, după caz, modificarea documentație de licitație.”

**1.13** Se completează cu punctul 301 cu următorul cuprins:

„**301**Orice răspunsuri de clarificări oferite de Comisia de Licitații la etapa de depunere a cererilor de clarificare vor fi făcute publice și sunt accesibile tuturor părților interesate, indiferent de investitorul care a depus solicitarea inițială. Aceste informații vor fi publicate pe pagina web oficială al Ministerului Energiei și vor face parte integrantă din documentația de licitație, asigurând acces egal și transparență pentru toți participanții la licitație”.

**1.14** Punctele 32 și 33 vor avea următorul cuprins:

„**32**. Comisia de licitații stabilește organizarea de licitații neutre din punct de vedere tehnologic sau, după caz, de licitații limitate pentru anumite tehnologii, conform calendarul orientativ de organizare a procedurilor de licitație pentru următorii 3-5 ani, ținând cont de cotele maxime de capacitate stabilite. La această etapă Comisia de licitații decide și asupra necesității includerii obligației de instalare a instalației de stocare a energiei pentru o producție integrată variabilă de energie”.

„**33.** Ministerul Energiei, publică, pe pagina sa web oficială și în surse mass-media de circulație națională și internațională, și, la necesitate, actualizează calendarul indicativ cu privire la frecvența planificată a procedurilor de licitație, de asemenea publică informații privind, după caz, capacitatea și bugetul/costul schemei de sprijin, tehnologiile eligibile, precum și alte detalii relevante și de interes general”.

**1.15** Punctul 36 va avea următorul cuprins:

„**36.**Procedura de licitație se inițiază la data publicării anunțului privind inițierea procedurii de licitație cu scopul de a informa investitorii despre perioada și condițiile în care se desfășoară licitația, inclusiv despre capacitățile de producere a energiei electrice din surse regenerabile, cu sau fără instalații de stocare a energiei, ce urmează a fi scoase la licitația respectivă. Termenul de prezentare a ofertelor este de cel puțin 2 luni. Pentru asigurarea transparenței maxime și pentru a încuraja participarea la licitație a unui număr mare de investitori, anunțul respectiv se publică în Monitorul Oficial al Republicii Moldova, în alte surse mass-media de circulație națională și/sau internațională, după caz, precum și pe pagina web oficială a Ministerului Energiei”.

**1.16** Punctul 37 se completează cu subpct. 31) cu următorul cuprins:

„**31)** termenul-limită în care părțile interesate pot solicita clarificări și/sau precizări privind cererile și ofertele care urmează a fi depuse”.

**1.17** La punctul 39 textul „care se preconizează a fi construite și/sau exploatate de către investitori”, se substituie cu textul „care se preconizează a fi construite şi exploatate de către investitori ”.

**1.18** La punctul 40:

**1.18.1** subpct. 2) va avea următorul cuprins:

„**2)** tehnologiile de producere pentru care se organizează licitația după caz, cu includerea detaliilor privind obligațiile de instalare a instalației de stocare a energiei electrice ”;

**1.18.2** subpct. 7) va avea următorul cuprins:

„**7)** termenele și condițiile impuse investitorilor pentru construcția, punerea în funcțiune a centralelor electrice pentru producerea de energie electrică din SRE și, după caz, a instalațiilor de stocare a energiei electrice ”.

**1.19** Punctul 41 va avea următorul cuprins:

„**41.**Documentația de licitație poate stabili că investitorii pot depune oferta doar pentru o parte din capacitatea instalată a centralei/centralelor electrice pentru producerea de energie electrică din SRE, permițând astfel producătorului eligibil  mare să vândă energia electrică produsă de cealaltă parte a aceleiași centrale electrice în baza unor condiții negociate cu participanții la piața energiei electrice, cu condiția separării fizice a capacităților de producere a energiei electrice și asigurării contorizării separate a energiei electrice injectate în rețeaua electrică în punctele de racordare a centralei electrice, pentru care s-a oferit statut de producător eligibil mare și a cantității de energie electrică vândute în baza condițiilor negociate. Pentru evitarea oricărui dubiu, numai energia electrică generată direct din surse regenerabile (SRE) va fi eligibilă pentru schema de sprijin. Energia electrică intrată în rețea dintr-o instalație de stocare de energie nu va beneficia de prețul fix, cu excepția cazului în care poate fi atribuită în mod demonstrabil energiei electrice generate de instalația SRE asociată și contorizată ca atare. Energia electrică încărcată din rețea și descărcată ulterior va fi decontată la prețul pieței în afara schemei de sprijin.”

**1.20** subpunctul 2) punctul 42 se completează cu un enunț cu următorul cuprins:

„Aprobarea prealabilă a investițiilor eliberată de către Consiliul pentru promovarea proiectelor investiționale de importanță națională, conform Legii nr. 174/2021 privind mecanismul de examinare a investițiilor de importanță pentru securitatea statului, sau după caz, documente confirmative prin care Consiliul pentru promovarea proiectelor investiționale de importanță națională declară că Proiectul nu necesită aprobarea prealabilă a investițiilor, este o cerință de admisibilitate obligatorie.

**1.21** la punctul43:

**1.21.1** la subpct. 1)după textul „din SRE” se va completa cu textul „și, după caz, instalația de stocare a energiei electrice ” ;

**1.21.2** subpct. 2) va avea următorul cuprins:

„**2)** avizul sau avizele de racordare emise pentru centrala electrică, și, după caz, pentru instalația de stocare a energiei”

**1.21.3** la subpct. 3) după textul „centralei electrice” se completează cu textul „și, după caz, a instalației de stocare a energiei electrice,”;

**1.21.4** subpct. 4) după textul „centralei/centralelor electrice” se completează cu expresia „și, după caz, a instalației de stocare a energiei electrice”;

**1.21.5** subpct. 8) va avea următorul cuprins:

„**8)** graficul de construcție a centralei electrice pentru producerea energiei electrice din SRE și, după caz, a instalației de stocare a energiei electrice, care include data inițierii construcției și data preconizată pentru finalizarea proiectului”;

**1.22.** Punctul 44 se abrogă.

**1.23** Punctul 45 va avea următorul cuprins:

„**45.**Condițiile de participare la licitație sunt egale și nediscriminatorii pentru toți investitorii, indiferent de tipul tehnologiei de producere. Investitorii care nu întrunesc condițiile de participare menționate în prezentul Regulament, inclusiv cerința de a depune garanția pentru ofertă în conformitate cu Secțiunea a 5-a, nu sunt admiși pentru etapa evaluării ofertelor financiare, iar ofertele depuse de aceștia sunt respinse de către Comisia de licitații.”

**1.24** Punctul 46 se abrogă.

**1.25** Punctul 54 se abrogă.

**1.26** Punctul 56 va avea următorul cuprins:

„**56.** Pentru excluderea riscului unui eventual comportament neadecvat pe întreaga perioadă de valabilitate a ofertei, investitorul este obligat să depună garanția pentru ofertă, în cazul unei licitații într-o singură fază, concomitent cu dosarul ofertei sau în cazul unei licitații în mai multe faze, în etapa de depunere a dosarului ofertei tehnice și ofertei financiare.”

**1.27** Punctele 63, 64, 65, 66 vor avea următorul cuprins:

**„63****.** În cazul în care investitorul reprezintă mai multe persoane juridice asociate, Comisia de licitații verifică respectarea cerințelor de admisibilitate în raport cu toți membrii consorțiului, cu excepția dovezii experienței anterioare, care poate fi îndeplinită în conformitate cu criteriile stabilite în documentația de licitație.”

„**64.**Pentru a verifica dacă investitorul corespunde cerințelor de admisibilitate, atunci când Comisia de licitație are dubii rezonabile cu privire la autenticitatea sau veridicitatea documentelor depuse de investitor sau dacă întâmpină dificultăți de interpretare a informațiilor prezentate în documentele depuse de investitor, Comisia de licitații poate să se adreseze organelor competente în vederea confirmării veridicității sau interpretării informației prezentate de investitor conform pct.42 subpct.1). Ședința de examinare a cererilor și a admisibilității investitorilor se întrerupe și continuă după recepționarea răspunsurilor, cu informarea prealabilă a tuturor investitorilor despre data, ora și locul preconizat pentru continuarea ședinței.

„**65.** În cazul în care, în privința unui investitor, Comisia de licitații constată abateri materiale, investitorul respectiv se declară respins, cu indicarea motivelor corespunzătoare ce au condus la adoptarea deciziei de respingere în procesul-verbal privind examinarea cererilor și a admisibilității investitorilor.”

„**66.**După examinarea tuturor cererilor depuse, secretarul Comisiei de licitații întocmește procesul-verbal privind examinarea cererilor și a admisibilității investitorilor, în care consemnează lista investitorilor declarați admisibili și a celor respinși, cu indicarea motivelor privind respingerea acestora. Procesul-verbal privind deschiderea cererilor și examinarea admisibilității investitorilor se întocmește, respectând prevederile prezentului Regulament și a documentației de licitație, cu condiția respectării următorului proces de contestare a rezultatelor. În termen de până la 5 zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare din ziua expedierii notificării, investitorul poate contesta decizia Comisiei de licitații privind respingerea cererii sau după caz a acceptării cererii celorlalți investitori. Contestația trebuie să precizeze și să justifice motivele pentru care respingerea, sau după caz acceptarea cererii nu a fost conformă cu prezentul Regulament și documentația de licitație. După primirea contestației, Comisia de licitații, în termen de 5 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, termenul de examinare a contestației este de 10 zile lucrătoare. Comisia de licitații comunică acestuia despre contestația depusă și oferă un termen de 3 zile pentru expunere. În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind examinarea cererilor și a admisibilității investitorilor.”

**1.28** La punctul 68 textul „sau, după caz, pct. 44” se exclude.

**1.29** Punctul 69 se completează cu subpct. 7) cu următorul cuprins:

„**7)** după caz, dacă oferta tehnică demonstrează îndeplinirea de către investitor a obligațiilor de instalare a sistemelor de stocare a energiei electrice, stabilite în documentația de licitație”.

**1.30** Punctul 72 va avea următorul cuprins:

„**72.**După analiza ofertelor tehnice şi stabilirea listei ofertelor tehnice calificate, secretarul Comisiei de licitații întocmește procesul-verbal privind calificarea ofertelor tehnice, în care se consemnează ofertele tehnice calificate ce urmează a fi evaluate prin deschiderea ofertei financiare, precum şi ofertele incorecte ce urmează a fi respinse, cu menționarea motivelor privind respingerea ofertelor respective. În procesul-verbal respectiv se stabilește data, locul şi ora preconizate pentru ședință în cadrul căreia urmează a fi deschise și evaluate ofertele financiare, cu condiția respectării următorului proces de contestare a rezultatelor. În termen de până la cinci zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare din ziua expedierii notificării de către Comisia de licitații, investitorul poate contesta decizia Comisiei de licitații privind respingerea ofertei sau după caz a acceptării ofertei celorlalți investitori. Contestația trebuie să precizeze și să justifice motivele pentru care respingerea, sau după caz acceptarea ofertei nu a fost conformă cu prezentul Regulament și documentația de licitație. După primirea contestației, Comisia de licitații, în termen de 5 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, termenul de examinare a contestației este de 10 zile lucrătoare. Comisia de licitații comunică acestuia despre contestația depusă și oferă un termen de 3 zile pentru expunere. În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind calificarea ofertelor tehnice.”

**1.31** Punctul 74 va avea următorul cuprins:

„**74.**În cazul în care nu a fost depusă nicio cerere și ofertă sau niciun investitor nu a fost declarat admisibil sau nicio ofertă nu a fost declarată eligibilă, se consideră că licitația nu a avut loc. Comisia de licitații consemnează acest fapt în proces verbal și informează Guvernul, împreună cu propunerile sale de ajustare a documentației sau a condițiilor de licitație în vederea creșterii interesului investitorilor. Decizia privind inițierea unei noi licitații se ia de Guvern în conformitate cu articolul art. 35 alin. (2) din Legea nr. 10/2016 privind promovarea utilizării energiei din surse regenerabile. Licitația ulterioară poate fi organizată în aceleași condiții sau în condiții modificate, astfel cum sunt decise de Guvern.”

**1.32** Punctele 79 și 80 vor avea următorul cuprins:

„**79**. În cazul în care investitorul reprezintă mai multe persoane juridice asociate, Comisia de licitații verifică respectarea cerințelor de admisibilitate în raport cu toți membrii consorțiului, cu excepția dovezii experienței anterioare, care poate fi îndeplinită în conformitate cu criteriile stabilite în documentația de licitație.”

„**80.** Pentru a verifica dacă investitorul corespunde cerințelor de admisibilitate, atunci când Comisia de licitație are dubii rezonabile cu privire la autenticitatea sau veridicitatea documentelor sau dacă întâmpină dificultăți de interpretare a informațiilor prezentate în documentele depuse de investitor, Comisia de licitații poate să se adreseze organelor competente în vederea confirmării veridicității sau interpretării informației prezentate de investitor conform pct.42 subpct.1). Ședința de examinare a cererilor şi a admisibilității investitorilor se întrerupe și continuă după recepționarea răspunsurilor, cu informarea prealabilă a tuturor investitorilor despre data, ora și locul preconizate pentru continuarea ședinței”.

**1.33** Punctul 82 va avea următorul conținut:

„**82.** După examinarea tuturor cererilor depuse, secretarul Comisiei de licitații întocmește procesul-verbal privind examinarea cererilor și a admisibilității investitorilor, în care consemnează lista investitorilor declarați admisibili și a celor respinși, cu indicarea motivelor privind respingerea acestora. Procesul-verbal privind examinarea cererilor și a admisibilității investitorilor se întocmește de către secretarul Comisiei de licitații, cu respectarea prevederilor prezentului Regulament și a documentației de licitație, cu condiția respectării următorului proces de contestare a rezultatelor. În termen de până la 5 zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare din ziua expedierii notificării de către Comisia de licitații, investitorul poate contesta decizia Comisiei de licitații privind respingerea cererii sau după caz a acceptării cererii celorlalți investitori. Contestația trebuie să precizeze și să justifice motivele pentru care respingerea, sau după caz acceptarea cererii nu a fost conformă cu prezentul Regulament și documentația de licitație. După primirea contestației, Comisia de licitații, în termen de 5 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, termenul de examinare a contestației este de 10 zile lucrătoare. Comisia de licitații comunică acestuia despre contestația depusă și oferă un termen de 3 zile pentru expunere. . În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind examinarea cererilor și a admisibilității investitorilor.”

**1.34** punctul 85 se completează cu subpct. 7) cu următorul cuprins:

„**7)**. după caz, dacă oferta tehnică demonstrează îndeplinirea de către investitor a obligațiilor de instalare a sistemelor de stocare a energiei electrice, stabilite în documentația de licitație”

**1.35** Punctul 88 va avea următorul conținut:

„**88.**După analiza ofertelor tehnice şi stabilirea listei ofertelor tehnice calificate, secretarul Comisiei de licitații întocmește procesul-verbal privind calificarea ofertelor tehnice, în care se consemnează ofertele tehnice calificate ce urmează a fi evaluate prin deschiderea ofertei financiare, precum şi ofertele incorecte ce urmează a fi respinse, cu menționarea motivelor privind respingerea ofertelor respective. În procesul-verbal respectiv se stabilește data, locul şi ora preconizate pentru ședință în cadrul căreia urmează a fi deschise și evaluate ofertele financiare, cu condiția respectării următorului proces de contestare a rezultatelor. În termen de până la 5 zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare din ziua expedierii notificării de către Comisia de licitații, investitorul poate contesta decizia Comisiei de licitații privind respingerea ofertei sau după caz a acceptării ofertei celorlalți investitori. Contestația trebuie să precizeze și să justifice motivele pentru care respingerea, sau după caz acceptarea ofertei nu a fost conformă cu prezentul Regulament și documentația de licitație. După primirea contestației, Comisia de licitații, în termen de 5 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, termenul de examinare a contestației este de 10 zile lucrătoare. Comisia de licitații comunică acestuia despre contestația depusă și oferă un termen de 3 zile pentru expunere. În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind calificarea ofertelor tehnice.”

**1.36** Punctul 92 va avea următorul cuprins:

„**92.** Dacă în cadrul licitațiilor organizate nu au fost oferite integral capacitățile de producere, cu sau fără instalații de stocare a energiei electrice din SRE scoase la licitație, Comisia de licitații poate să includă capacitățile respective la licitația următoare, sub rezerva finalizării revizuirii menționate la pct.91.”

**1.37** La punctul 94 textul „de producere” se exclude.

**1.38** La punctul 100 textul „Persoanele fizice sau juridice, care nu sunt înregistrate în Republica Moldova, inclusiv consorțiile*…*” se substituie cu textul „Persoanele fizice sau juridice, inclusiv consorțiile, care nu sunt înregistrate în Republica Moldova și…”

**1.39** Punctul 101 se abrogă.

**1.40** Se completează cu punctele 1021 și 1022 cu următorul cuprins:

„**1021**.Comisia de Licitații poate, include în documentația de licitație un mecanism de listă de așteptare care să fie aplicat în cazul în care capacitatea este eliberată în oricare dintre cazurile prevăzute la punctul 102. Dacă un astfel de mecanism este stipulat în documentația de licitație, orice capacitate eliberată va fi alocată de către Comisia de licitații investitorilor de pe lista de așteptare, în ordinea clasamentului ofertelor lor. Investitorii de pe lista de așteptare nu pot modifica ofertele depuse și după caz urmează să accepte atribuirea capacității și statutul de producător eligibil mare la prețul și capacitatea oferite, după caz, prin aplicarea regulii ofertei marginale, dacă sunt invitați de către Comisia de licitații ca următorii în ordine.”

„**1022** După publicarea în Monitorul Oficial al Republicii Moldova a Hotărârii Guvernului privind oferirea statutului de producător eligibil mare activitatea Comisiei de licitații se consideră finalizată, și poate fi preluată doar în condițiile de la pct. 102 ”.

**1.41** Punctul 106 va avea următorul cuprins:

„**106.**  Confidențialitatea și accesul al informație se realizează, după cum urmează:

1) Sunt făcute publice următoarele informații:

a) numărul total de investitori care participă la licitații, denumirea investitorilor care participă la licitații;

b) numărul total de oferte primite pentru fiecare tip de tehnologie de producere și, după caz, a instalațiilor de stocare a energiei;

c) dimensiunea proiectelor de construcție (capacitatea totală de producere a energiei electrice din surse regenerabile), pe fiecare tip de tehnologie;

d) tipurile de tehnologie de producere a energiei electrice din SRE a centralelor și după caz a instalațiilor de stocare a energiei, indicate în ofertele depuse;

e) zonele de amplasare a centralelor electrice pentru producerea de energie electrică din SRE și, după caz, a instalațiilor de stocare a energiei.

2) Investitorii participanți la licitație au acces la informațiile din etapa de examinare a admisibilității investitorilor și de deschidere și evaluare a ofertelor financiare”.

**1.42** La punctul 110:

**1.42.1** Subpct. 1) va avea următorul cuprins:

„**1)** statutul de producător eligibil mare se consideră oferit la data publicării în Monitorul Oficial al Republicii Moldova a hotărârii Guvernului privind oferirea statutului de producător eligibil mare. În termen de 10 zile lucrătoare de la intrarea în vigoare a hotărârii Guvernului privind oferirea statutului de producător eligibil mare, furnizorul central de energie electrică semnează contractul pentru achiziționarea energiei electrice produse din surse regenerabile cu fiecare dintre producătorii eligibili mari. În cazul în care statutul de producător eligibil mare s-a oferit unui consorțiu, acesta se va înregistra în calitate de persoană juridică pentru a încheia contractul sau, va reglementa în acordul de consorțiu persoana juridică desemnată pentru încheierea contractului pentru achiziționarea energiei electrice produse din surse regenerabile”.

**1.42.2** Lasubpct. 2) se completează cu un enunț cu următorul cuprins: „Ministerul Energiei informează Guvernul și comunică furnizorului central de energie electrică despre constatarea neîndeplinirii obligației de depunere a garanției de bună execuție și a consecințelor ce reies din aceasta.

**1.43** La punctul 111:

**1.43.1** Subpct. 5) se completează cu cuvintele „și, după caz capacitatea obligatorie a instalației de stocare a energiei electrice”;

**1.43.2** la subpct. 8) textul „nr. 107/2016 ” se substituie cu textul „nr. 164/2025”;

**1.44.** La punctul 113:

**1.44.1** subpct. 1):

**1.44.1.1** literele d), e), f) vor avea următorul cuprins:

„d) zona şi locul amplasării centralei electrice construite și, după caz, a instalației de stocare a energiei electrice ”;

„e) capacitatea instalată a centralei electrice respective și, după caz a instalației de stocare a energiei electrice ”;

„f) capacitatea de producere a energiei electrice din SRE și, după caz, capacitatea obligatorie a instalației de stocare a energiei electrice electrice, pentru care se oferă statut de producător eligibil mare”.

**1.44.1.2**. litera i) se completează cu textul „și, după caz, a instalației de stocare a energiei electrice”.

**1.45** Punctul 116 se completează cu subpct. 9) -11) cu următorul cuprins:

„**9)** să respecte legislația privind ajutorul de stat și toate obligațiile care decurg din aceasta, inclusiv orice condiții sau limitări stabilite de autoritățile competente în legătură cu schema de sprijin;

10) să mențină structura consorțiului, așa cum este declarată în ofertă, pentru o perioadă minimă de un an după punerea în funcțiune a centralei electrice;

11) În cazul centralei/centralelor cu instalații de stocare a energiei electrice, investitorul este obligat să asigure funcționarea instalație de stocare a energiei electrice la parametrii minimi ceruți în documentația de licitație pe întreaga durată a contractului pentru achiziționarea energiei electrice produse din surse regenerabile/ Contractului pentru diferență”.

**1.46** La punctul 118 subpct. 2) va avea următorul conținut:

„**2)** garanția de bună execuție nu se depune în cazul în care investitorul prezintă dovada punerii în exploatare a centralei/centralelor electrice, în intervalul de timp cuprins între termenul limită de depunere a ofertelor și termenul limită de depunere a garanției de bună execuție, prezintând documentul confirmativ emis de operatorul de sistem în conformitate cu Regulamentul privind racordarea la rețelele electrice și prestarea serviciilor de transport și de distribuție a energiei electrice, aprobat prin Hotărârea Consiliului de Administrație al Agenției Naționale pentru Reglementare în Energetică.

**1.47** Punctul 122 va avea următorul cuprins:

122. Returnarea garanției de bună execuție a contractului se face în funcție de capacitatea totală pusă în funcțiune de către producătorul eligibil mare, după cum urmează:

1) În cazul în care capacitatea totală a centralelor electrice pentru producerea energiei electrice din surse regenerabile (SRE) și, după caz, a instalațiilor de stocare a energiei electrice reprezintă între 95% și 100% din capacitatea prezentată în oferta declarată câștigătoare, garanția de bună execuție se returnează integral.

2) În cazul în care capacitatea totală pusă în funcțiune este cuprinsă între 90% și 94% din capacitatea ofertată, garanția de bună execuție se returnează proporțional cu capacitatea efectiv pusă în funcțiune.

3) În cazul în care capacitatea totală pusă în funcțiune este mai mică de 90% din capacitatea prezentată în oferta declarată câștigătoare, investitorului i se retrage statutul de producător eligibil mare, iar garanția de bună execuție se reține integral.

4) În cazul în care capacitatea totală pusă în funcțiune depășește 100% din capacitatea prevăzută în oferta declarată câștigătoare, garanția de bună execuție se returnează integral, cu condiția ca investitorul să demonstreze, prin documente justificative, că îndeplinește condiția de separare fizică a capacităților de producere a energiei electrice și de asigurare a contorizării separate a energiei electrice injectate în rețeaua electrică în punctele de racordare a centralei electrice.

5) În cazul în care condițiile prevăzute la subpct 4) nu sunt îndeplinite, investitorului i se retrage statutul de producător eligibil mare, iar garanția de bună execuție se reține integral.

6) În situația în care proiectul include atât capacități de producere a energiei electrice din surse regenerabile, cât și instalații de stocare a energiei electrice, pentru determinarea procentului de punere în funcțiune se consideră capacitatea cumulată a ambelor componente, cu condiția că s-a respectat proporția minimă între capacitatea centralei ,si capacitatea instalației de stocare a energiei, stabilită in documentația de licitație”.)

**1.48** La punctul 123 textul „Circumstanțele care constituie un impediment ce justifică neexecutarea obligației debitorului sunt evaluate și certificate printr-un aviz emis de autoritatea competentă în conformitate cu Legea nr. 393/1999 cu privire la Camera de Comerț şi Industrie și cu Regulamentul privind emiterea avizului de certificare a impedimentului care justifică neexecutarea obligației, aprobat prin Hotărârea Camerei de Comerț și Industrie nr. 35/1 din 25 septembrie 2020” se exclude.

**1.49** Punctul 124 va avea următorul cuprins:

„**124.**Se consideră ziua punerii în funcțiune a centralei electrice pentru producerea de energie electrică din SRE, ziua emiterii documentul confirmativ emis de operatorul de sistem în conformitate cu Regulamentul privind racordarea la rețelele electrice și prestarea serviciilor de transport și de distribuție a energiei electrice, aprobat prin Hotărârea Consiliului de Administrație al Agenției Naționale pentru Reglementare în Energetică.

În cazul în care oferta câștigătoare a inclus obligația de a instala o instalație de stocare a energiei, ea va fi pusă în funcțiune cel târziu la data punerii în funcțiune a centralei electrice, indiferent dacă aceasta are sau nu același amplasament”.

**1.50** La punctul 125 sintagma „Comisia de Licitații” se substituie cu sintagma cu „Ministerul Energiei”.

**1.51** Punctul 126 va avea următorul cuprins:

„**126** Dacă producătorul eligibil mare intenționează să majoreze capacitatea centralei electrice existente pentru producerea de energie electrică din SRE, acesta urmează să participe la o altă licitație pentru a i se oferi statutul de producător eligibil mare pentru capacitatea care urmează a fi nou-instalată.

**1.52** La punctul 127, sintagma „Comisia de Licitații” se substituie cu sintagma „Ministerul Energiei”.

**1.53** La punctul 129:

**1.53.1**. la subpct. 4) după textul „centrala electrică” se completează cu textul „pentru producerea de energie electrică din SRE”.

**2**. Prezenta hotărâre intră în vigoare la data publicării în Monitorul Oficial al Republicii Moldova.

PRIM-MINISTRU Dorin RECEAN

Contrasemnează:

Ministrul energiei Dorin Junghietu